English: Finance remains a major concern with a £35 million deficit control total set. That in itself would not be a significant marker of success, because success is living within the budget, and I've been very clear about that since my appointment. But we want to set realistic improvement targets to meet that control total and then to move on to be able to live within their means in future years. That is why the turnaround needs to be accelerated. That is often about the short to medium-term improvement before longer term and medium-term transformation, but that is also why the finance delivery unit will continue to work alongside the finance team within the health board to try to make sure there is real purchase on delivering on those savings. That's why we've put in short-term support around the health board. Recurrent funding commitments will be made to health boards, as we need to do, but we're adding significant additional investment to help this health board through special measures. On advocacy, I have undertaken to write to you, and I will chase it up to make sure that I do, because I recognise you've raised the point in the Chamber before, so I don't want to avoid dealing with that. On Tawel Fan families, the remaining families are a small number but have significant challenges and significant unhappiness about the process as they have seen it and the outcomes of the report. They don't share and don't accept all of the outcomes into the care that their loved ones received. The great majority of families who are part of the HASCAS investigation have not contacted us and they're still unhappy and not content with either the process or the outcome. That does not mean that we won't take seriously the remaining families' concerns. That's why, in half term, I was in north Wales for an evening meeting that lasted much longer than originally planned for because it was important to have a full opportunity for them to express their concerns rather than simply me hitting the bell after a certain period of time and saying, 'I'm leaving'. That would have been entirely the wrong thing to do. Within that meeting, the call for an Assembly inquiry was far from unanimous. A person made a call, there was some support within the room for that call, but other people made clear they did not want yet another inquiry. It is, though, for the Assembly to decide if it wants to take another inquiry; it is not for the Government to say there should be an Assembly inquiry. I've made clear that the Government's responsibility is to make sure that we do what we could and should do, and that the health board is held to account for what it could and should to to take forward the HASCAS recommendations. The plan they have to do so is a credible one; the challenge is that they need to deliver it. The plan looks like the right one, but they need to deliver it and they need to do so in a way that commands confidence, which is why the stakeholder group exists. It's why it's important there are some of the Tawel Fan family representatives on that group as well. So, it is not a group of cheerleaders for the health board - there'll be real scrutiny. On your broader point about patient confidence, well, if the health board is regularly written about in terms that do not command patient confidence, it's hardly surprising people are concerned. And with a health board in special measures, I would hardly be surprised if patient confidence in that part of the country is different, say, to other parts of the country. However, I don't accept your statement that the complaints system is broken. The complaints system has a significant backlog, but, actually, the leadership of the nurse director has made a real difference to the complaints system. It is both important to learn from mistakes, but also to deliver the improvement that is required. And, actually, you don't need to take my word for it that the system has got better - the ombudsman has actually commented that he recognises that real improvement has been made, but he's also pointed out that that needs to continue and things are not perfect as they are now. On the choice about the sub-regional neonatal intensive care centre, it was a decision the First Minister made with significant capital investment, and it came on the back of an evidence-led review by the royal college. There are people in this room who campaigned for a further review of the initial decision, and we took an evidence-led approach to do so. That has been the right thing to do, and, actually, it was only when the unit was delivered, and ready and open, as I said previously in the Chamber, that staff believed that it would definitely happen. It's a real positive. I think that the Government listened, listened to the evidence and we now have a new facility in north Wales for the people of north Wales. On the orthopaedic plan that you referred to, it is simply not true to say that the health board have been waiting for years for a response from the Government. Part of our challenge has been to get, within the clinical community within north Wales, an agreement on what to do between themselves as well as the health board that employs them, but, equally, to have a plan that can not just deliver more activity, but actually meet the demand and the capacity that exists now, let alone in the future. This Government or any other cannot be expected to spend significant sums of money not to meet the demand within the system. So, they have to have a plan that is approveable in the first place, and then the Government will have a choice to make about whether revenue or capital funding is made available. And I think that is entirely appropriate and what any Minister from any Government should expect from the service. But we are not afraid to invest capital within north Wales to deliver a better service. And that brings me to the Royal Alexandra proposals that finally went to board last week and have been approved by the board. They will now come to the Welsh Government investment board and I will then have a choice to make and I am determined to make an early decision. I can tell you that the most effective advocate, lobbyist and sharpest voice that you'd do well to listen to on this issue is, of course, the local Member, who happens to be sat in the Chair at this point in time. I will make the right choice for the service and I know that I will be tested on a regular basis by the local Member.
Welsh: Mae cyllid yn parhau i fod yn bryder mawr gyda chyfanswm rheoli diffyg o £35 miliwn wedi ei osod. Ni fyddai hynny ynddo'i hun yn arwydd arwyddocaol o lwyddiant, oherwydd llwyddiant yw byw o fewn y gyllideb, ac rwyf wedi bod yn glir iawn ynghylch hynny ers fy mhenodi. Ond rydym ni eisiau gosod targedau gwella realistig i gyrraedd y cyfanswm rheoli hwnnw ac wedyn symud ymlaen i fod yn gallu byw o fewn eu modd yn y dyfodol. Dyna pam mae angen cyflymu'r trawsnewid. Mae hynny'n aml ynglŷn â'r gwelliant tymor byr i'r tymor canolig cyn y trawsnewid tymor hirach a'r tymor canolig, ond dyna hefyd pam bydd yr uned gyflawni cyllid yn parhau i weithio ochr yn ochr â'r tîm cyllid yn y bwrdd iechyd i geisio gwneud yn siŵr bod llwyddiant gwirioneddol o ran cyflawni'r arbedion hynny. Dyna pam rydym ni wedi rhoi cymorth tymor byr i'r bwrdd iechyd. Bydd gwneud ymrwymiadau ariannu rheolaidd i fyrddau iechyd, fel y mae angen inni ei wneud, ond byddwn yn gwneud buddsoddiad ychwanegol sylweddol i helpu'r bwrdd iechyd hwn drwy fesurau arbennig. O ran eiriolaeth, rwyf wedi bwriadu ysgrifennu atoch, a byddaf yn gwneud yn siŵr fy mod yn gwneud hynny, oherwydd rwy'n cydnabod eich bod wedi crybwyll hyn yn y Siambr o'r blaen, felly does arnaf i ddim eisiau osgoi ymdrin â hynny. O ran teuluoedd Tawel Fan, mae'r teuluoedd sy'n weddill yn fychan mewn nifer ond mae ganddyn nhw heriau sylweddol ac anfodlonrwydd sylweddol am y broses fel y maen nhw wedi gweld hynny a chanlyniadau'r adroddiad. Nid ydynt yn cytuno nac yn derbyn holl ganlyniadau'r ymchwil ynglŷn â'r gofal a gafodd eu hanwyliaid. Nid yw'r mwyafrif helaeth o deuluoedd sy'n rhan o ymchwiliad HASCAS wedi cysylltu â ni ac maen nhw'n dal yn anhapus ac yn anfodlon ar y broses neu'r canlyniad. Nid yw hynny'n golygu na fyddwn ni o ddifrif am bryderon y teuluoedd sy'n weddill. Dyna pam, yn ystod yr hanner tymor, yr oeddwn yn y gogledd ar gyfer cyfarfod gyda'r nos a barhaodd llawer yn hwy nag a gynlluniwyd yn wreiddiol oherwydd roedd hi'n bwysig rhoi cyfle llawn iddynt fynegi eu pryderon yn hytrach na finnau'n canu'r gloch ar ôl cyfnod penodol o amser a dweud, 'rwy'n gadael'. Byddai hynny wedi bod y peth anghywir i'w wneud yn llwyr. Yn y cyfarfod hwnnw, roedd y cais am ymchwiliad gan y Cynulliad ymhell o fod yn unfrydol. Gofynnodd rywun am hynny, roedd rhywfaint o gefnogaeth yn yr ystafell i'r cais hwnnw, ond dywedodd pobl eraill yn glir nad oeddent eisiau ymchwiliad arall eto. Lle'r Cynulliad, fodd bynnag, yw penderfynu os yw hi eisiau cynnal ymchwiliad arall; nid lle'r Llywodraeth yw dweud y dylai'r Cynulliad ymchwilio. Rwyf wedi ei gwneud hi'n glir mai cyfrifoldeb y Llywodraeth yw gwneud yn siŵr ein bod yn gwneud yr hyn y gallem ni ac y dylem ni ei wneud, a bod y bwrdd iechyd yn cael ei ddwyn i gyfrif am yr hyn y gallai ac y dylai ei wneud i weithredu ar argymhellion ymchwiliad HASCAS. Mae'r cynllun sydd ganddyn nhw i wneud hynny yn un credadwy; yr her yw bod angen iddyn nhw ei gyflawni. Mae'r cynllun yn edrych fel yr un cywir, ond mae angen iddyn nhw ei gyflawni ac mae angen iddynt wneud hynny mewn ffordd sy'n ennyn hyder, a dyna pam mae grŵp rhanddeiliaid yn bodoli. Dyna pam ei bod hi'n bwysig bod yna rai o gynrychiolwyr teuluoedd Tawel Fan ar y grŵp hwnnw hefyd. Felly, nid grŵp i ganu clodydd y Bwrdd Iechyd mohono - bydd yna graffu gwirioneddol. O ran eich sylw ehangach ynglŷn â hyder cleifion, wel, os ysgrifennir yn rheolaidd am y Bwrdd Iechyd mewn modd nad yw'n ennyn hyder cleifion, does fawr o syndod fod pobl yn pryderu. A gyda bwrdd iechyd mewn mesurau arbennig, ni fyddai hi'n syndod mawr imi fod hyder cleifion yn y rhan honno o'r wlad yn wahanol, dyweder, i rannau eraill o'r wlad. Fodd bynnag, nid wyf yn derbyn eich datganiad fod y system gwynion yn ddiffygiol. Mae gan y system gwynion ôl-groniad sylweddol, ond, mewn gwirionedd, mae arweinyddiaeth y cyfarwyddwr nyrsio yn gwneud gwahaniaeth gwirioneddol i'r system gwynion. Mae'n bwysig dysgu o gamgymeriadau, ond hefyd i sicrhau'r gwelliant sydd ei angen. Ac, mewn gwirionedd, nid oes angen ichi ddibynnu ar fy ngair i fod y system wedi gwella - mae'r ombwdsmon mewn gwirionedd wedi gwneud sylwadau ei fod yn cydnabod bod gwelliant gwirioneddol wedi ei wneud, ond mae hefyd wedi nodi bod angen i hynny barhau ac nad yw pethau yn berffaith fel y maen nhw yn awr. O ran y dewis ynglŷn â'r ganolfan gofal dwys newyddenedigol isranbarthol, roedd yn benderfyniad a wnaeth y Prif Weinidog gyda buddsoddiad cyfalaf sylweddol, a roedd yn seiliedig ar adolygiad ar sail tystiolaeth gan y Coleg Brenhinol. Mae yna bobl yn yr ystafell hon a fu'n ymgyrchu am adolygiad pellach o'r penderfyniad cychwynnol, ac fe wnaethom ni hynny drwy edrych ar dystiolaeth. Dyna oedd y peth cywir i'w wneud, ac, mewn gwirionedd, dim ond pan ddanfonwyd yr uned, a'i fod yn barod ac yn agored, fel y dywedais o'r blaen yn y Siambr, roedd staff yn credu y byddai'n sicr yn digwydd. Mae'n gam cadarnhaol iawn. Credaf fod y Llywodraeth wedi gwrando, gwrando ar y dystiolaeth a bellach mae gennym ni gyfleuster newydd yn y gogledd ar gyfer pobl y gogledd. Ynglŷn â'r cynllun orthopedig y cyfeirioch chi ato, nid yw'n wir dweud y bu'r Bwrdd Iechyd yn aros am flynyddoedd am ymateb gan y Llywodraeth. Rhan o'n her fu cael cytundeb ymhlith maes clinigol y gogledd ynglŷn â beth i'w wneud rhwng eu hunain yn ogystal â'r bwrdd iechyd sy'n eu cyflogi, ond, yn yr un modd, i gael cynllun a all nid yn unig cyflawni gweithgarwch mwy, ond mewn gwirionedd, un sy'n bodloni'r galw a'r capasiti sy'n bodoli bellach, heb sôn am yn y dyfodol. Ni ellir disgwyl i'r Llywodraeth hon neu unrhyw un arall wario symiau sylweddol o arian i beidio â bodloni'r galw yn y system. Felly, mae'n rhaid iddyn nhw gael cynllun y mae modd ei gymeradwyo yn y lle cyntaf, ac yna bydd gan y Llywodraeth ddewis ynghylch a yw refeniw neu arian cyfalaf ar gael. Ac rwy'n credu bod hynny'n gwbl briodol a'r hyn y dylai unrhyw Weinidog o unrhyw Lywodraeth ei ddisgwyl gan y gwasanaeth. Ond nid ydym yn ofni buddsoddi cyfalaf yn y gogledd i ddarparu gwasanaeth gwell. A daw hynny â mi at y cynigion ynglŷn â'r Royal Alexandra a gyflwynwyd o'r diwedd i'r bwrdd yr wythnos diwethaf, ac sydd wedi'u cymeradwyo gan y bwrdd. Byddant bellach yn dod i fwrdd buddsoddi Llywodraeth Cymru ac yna bydd gennyf ddewis i'w wneud ac rwy'n benderfynol o wneud penderfyniad cynnar. Gallaf ddweud wrthych chi mai'r eiriolwr a'r lobïydd mwyaf effeithiol, a'r llais mwyaf miniog y byddai'n dda ichi wrando arno ar y mater hwn, wrth gwrs, yw'r Aelod lleol, sy'n digwydd bod yn eistedd yn y gadair ar hyn o bryd. Byddaf yn gwneud y dewis cywir ar gyfer y gwasanaeth, ac rwy'n gwybod y caf i fy mhrofi'n rheolaidd gan yr Aelod lleol.